Hun stoppede som formand efter valgnederlaget.

Kristendemokraterne er ikke blevet valgt ind i Folketinget siden 2001. Og efter endnu engang at erkende, at valgkampen mislykkedes, valgte formand Marianne Karlsmose at stoppe - og samtidig opfordrede hun sit parti til helt at droppe Folketinget. - Det er tid til, at vi i Kristendemokraterne ser realiteterne i øjnene, sagde hun dengang . Efter en tung tænkepause på godt tre måneder, er hun dog klar til et nyt job. Og det job bringer hende til Nordjylland. Bliver bindeleddet Hun bliver dog i de kirkeligt klingende titler. Karlsmose bliver nemlig Kirkens Korshærs landssekretær for Region Østjylland, Nord-, Midt og Vestjylland. - Efter tre måneder på lavt blus glæder jeg mig rigtig meget til at blive en del af Kirkens Korshærs fantastiske arbejde for socialt udsatte mennesker, siger hun. Hendes rolle bliver at være bindeleddet mellem ledelsen af Kirkens Korshær og de godt 8000 frivillige. Marianne Karlsmose har to gange valgt at trække sig fra formandsposten - første gang var efter partiets valgnederlag ved folketingsvalget i 2005. Partiet var dog repræsenteret i Folketinget i en kortere periode fra 2021 til 2022, da Jens Rohde havde et intermezzo som medlem af partiet, mens han sad 'på Tinge.' Trods den nye tjans som landssekretær, fastholder Marianne Karlsmose sin plads i Regionsrådet i Region Midtjylland.